**НАРОДНО ЧИТАЛИЩЕ „ГЕНЕРАЛ ГЕОРГИ ТОДОРОВ – 2011”, ГР. ДУПНИЦА**

**ПЛАН-ПРОГРАМА**

**НА НАРОДНО ЧИТАЛИЩЕ „ГЕНЕРАЛ ГЕОРГИ ТОДОРОВ – 2011”, ГР. ДУПНИЦА**

**за 2019 година**

Дейността на НЧ „Ген. Г. Тодоров-2011” за 2019 г. ще бъде съобразена с 80-годишнината от началото на Втората световна война и 100 години от Ньойския мирен договор, определил втората катастрофа на България. Продължаване работата с ученици и включването им във всичките ни дейности, с цел съхраняване на историческата памет и повишаване авторитета на българската армия. През 2019 година предвиждаме следните мероприятия:

**МЕРОПРИЯТИЯ**:

1. Представяне на творческата дейност на доц. д-р Радослав Радославов. Място

Дом на техниката.

Месец: януари

1. Вечер, посветена на 165 години от рождението на Стефан Стамболов

личност, управление, оценки, литературна програма с участие на ученици.

 31.01.2019 г.

1. Подготовка и изнасяне на рецитал в съвместна програма с читалище

„Пробуда” на паметника на Васил Левски – с. Самораново

19 Февруари

1. Вечер на тема: Винопроизводството – отрасъл на икономиката в Дупница

и Дупнишко.

 14 Февруари

5. 3 март – Подготовка на мобилна изложба на тема: Руско-турската освободителна война, която ще бъде подредена в местно училище.

 Месец: Март

1. Участие в общинското историческо състезание „Знаем и помним нашите

герои”.

Месец: Април

7. Тематична вечер, посветена на творчеството на дупнишките краеведи - Асен и Тихомир Меджидиеви. Представяне на техните творби.

 През годината

1. По повод Деня на храбростта и българската армия – организиране на

панахида, поднасяне на венци и цветя пред паметниците на загиналите.

6 май

 9. Изнесен урок на тема: „Самуил – владетел, цар. Религиозно-културна

дейност през Първото българско царство”.

Месец: юни

10. Организиране на почасова занималня с деца – редене на пъзели с историческа тематика.

 Месец юли, август

11. Организиране на творческа вечер, посветена на Димитър Талев. За осъществяване на мероприятието ще ни бъде необходимо съдействието на отдел „Образование”.

 Месец: Септември

12. На 24.10. почитане на паметта на загиналите край Страцин. Организирано посещение.

 Месец: октомври

13. За отбелязване Деня на народните будители -живот и дейност на Аверкий Попстоянов. Предварително ще зададем темата на ученици за подготовка на реферати. Осъществяване на контакт с училище в Община Крива паланка за съвместно посещение на Осоговския манастир, където е той бил игумен.

 Месец: ноември

14. Научно-теоретична конференция на тема „Ньойският договор и последиците за България”. Участници – ученици от клуб „Историка” при СУ „Св. П. Хилендарски” – (доклади и подготовка на етюд).

Месец: Ноември

15. Среща с ученици на тема: ”Митове и съвремие”. Предварителната подготовка ще включва издирването на местни митове и легенди и тяхното преразглеждане през погледа на учениците и съвремието.

 Месец: декември

16. Във връзка с годшнина от смъртта ген. Радко Димитриев - командващ Трета армия дискусия на тема: Победата и превземането на Одрин през Балканската война. Живот и дейност на ген. Радко Димитриев.

 През годината

**ДРУГИ ДЕЙНОСТИ:**

- През следващата година читалището продължава работа с учениците от клуб „Историка”, като акцентът ще бъде върху предоставяне и запознаване с материали, сведения, факти за Втората световна война (сформиране и действия във войната на Трети гвардейски полк), във връзка с предстояща Национална конференция на Министерство на образованието на тема Втората световна война.

- Дейност за припомняне на исторически личности и събития и изнасянето им в местни медии.

- Продължаване дейността, съвместно със СУ „Св. Паисий Хилендарски” по инициативата „Осинови паметник” (паметната плоча на ген. Г. Тодоров на Военен клуб”). През следващата година ще търсим партньори в същата инициатива за паметника на Борис Змияров.

- Участие в национални и местни тържества и инициативи.

- Подготовка на информационни табла за живота и дейността на командващите Седма Рилска дивизия, бригадите и полковете от нея.

Текуща дейност :

- Издирване на сведения, възстановяване на фотографии, кореспонденция и др.

- Организационни въпроси, съвещания.

- Отразяване на всички дейности, свързани с живота на читалището във в. „Българско войнство”.

Планът е отворен и е възможно в хода на изпълнението му (извън фиксираните дати) да претърпи промени, по отношение на заложените в него срокове, характер на мероприятията и финансови средства. За всяко отделно мероприятие, читалищното настоятелство работи по предварително подготвен подробен план. За всички дейности разчитаме на общинското ръководство, както и на ръководствата на училищата в общината. Същият е приет на заседание на читалищното настоятелство на 08.11.2018г.

Във връзка с горното, ръководството на читалището предлага за информация и утвърждаване.

**С уважение,**

**Председател на чит. настоятелство**

**на НЧ „Генерал Георги Тодоров“**

 **Стоян Ушатов**